als_Latn dik_Latn sag_Latn
Bayerni, kampion i Gjermanisë dhe fitues i Champions League – Bayern Munich prezanton mesfushorin Mario Goetze, një nga lojtarët që u kërkua me ngulm nga tekniku i ri Pep Guardiola.
Bavarezët kanë nënshkruar me lojtarin e përfaqësesues gjermane, ende pa u mbyllur sezoni i kaluar.
Për transferimin e 21 vjecarit në Mynih, Bayern ka paguar në arkat e Borussia Dortmund 37 milionë euro. “Klubi është entuziast të mirëpresë një prej lojtarëve më të mirë në botë. Jemi krenarë që Mario Goetze vendosi të luajë me ne,” u shpreh drejtori sportiv i Bayern, Mathias Sammer, në konferencën për shtyp.
Gotze ishte lojtari i preferuar nga Guardiola, për lojën që kërkon të imponojë në Mynih, pa pika referimi, me lojtarë teknikë të aftë të mbulojnë shumë zonë të fushës. Mesfushori gjerman ka bërë të ditur se mezi pret të nisë aventurën e re me kampionët dhe teknikun Guardiola.
“Nuk e di se cfarë trajneri ka në mendje, se kush do të luajë dhe në cfarë pozicioni, por mendoj se të gjithë në skuadër kemi shpresa të mëdha, kemi një trajner të madh, dhe me shumë mundësi do të ngjajmë me Barcelonën. Mendoj se cdo lojtar është i përgatitur për këtë dhe po kështu unë”, deklaroi Gotze që do mbajë veshur fanellën me numër 19. Për sezonin e ri, tekniku spanjoll Guardiola ka detyrën e vështirë të justifikojë pankinën e marrë nga Jupp Heynckes, që arriti të fitojë Ligën e Kampioneve, Bundesligën dhe Kupën e Gjermanisë.
als_Latn als_Latn als_Latn als_Latn als_Latn